stanford-oval/wikipedia huggingface dataset:
Luettelo televisiosarjan Salatut elämät poistuneista henkilöistä
Sivuhenkilöt > Oikea Isabella Holm

Oikea Isabella Bettina Holm (es. Krista Nyman) oli vuonna 2014 Isabella Holmin eli Pirjo Luokkasen takaumissa hetken aikaa esiintynyt henkilö. Pirjo (nykyinen Isabella) varasti oikean Isabellan identiteetin, kun hän putosi koskeen.
Sivuhenkilöt > Oiva Jalonen

Oiva Jalonen (es. Kari Kinnaslampi, 2000) on Pihlajakadulla vieraillut hometarkastaja, joka kellaria tutkiessaan löysi Seppo Taalasmaan pontikkapadat. Seppo tarjosi hänelle pontikkaa ja he joivat sitä yhdessä. Riemu loppui lyhyeen, kun Jalonen löysi Silja Salinin piilottamat huumeet kellarista ja uhkasi raportoida asiasta eteenpäin. Asia saatiin kuitenkin sovittua eikä Seppo joutunut vastuuseen Siljan huumeista.
Sivuhenkilöt > Olli Neuvonen

Olli Neuvonen (es. Aku Ojala, 2008) toimi väkivaltaisten miesten tukiryhmän ryhmänohjaaja. Ismo Laitela kävi kyseisessä ryhmässä puhumassa väkivaltaisuudestaan ja tapaamisen jälkeen Olli suositteli Ismolle yksilöterapiaa.
Sivuhenkilöt > Opettaja Jeskanen

Opettaja Jeskanen (es. Arja Pekurinen, 2008) toimi Pihlajakadun lähettyvillä sijaitsevan koulun äidinkielen opettajana, kun sarjaan saapunut Miro Holm päätyi samalle luokalle Oona Kivirannan, Sofia Salinin ja Joonatan Sievisen kanssa. Pian tämän jälkeen hän jäi eläkkeelle ja hänen tilalleen äidinkielen opettajaksi saapui Veera Puolakka.
Sivuhenkilöt > Outi

Outi (es. Hanna Koistinen, 2000) oli Valtteri Elovirran edustusvaimo, jolle Valtteriin ihastunut Kalle Laitela oli mustasukkainen. Kallelle kuitenkin selvisi, että Outi on itse lesbo eikä näin ollen kiinnostunut Valtterista. Hän myös järjesti Kallelle treffit Valtterin kanssa.
Sivuhenkilöt > Pauli Axelsson

Pauli Axelsson teki itsemurhan sarjan ulkopuolella. Hänellä ja Linda Eerikäisellä oli suhde nuoruudessaan. Linda tuli raskaaksi ja synnytti heidän tyttären, Viola Angervuon, Paulilla on myös lapsenlapsi Ilo Angervuo.
Sivuhenkilöt > Paavo Portinen

Paavo Portinen (es. Marko Reinola, 2001) vuokrasi Salineille mökkiään. Hän oli paikalla, kun Hanna ja Aleksi Salin saapuivat etsimään Jukka Salinia mökiltä tämän taidenäyttelyn jälkeen. Hetkeä aiemmin Jukka oli käynyt mökillä ja Portinen oli tietämättään antanut Jukalle vihjeen Hannan ja Aleksin salasuhteen paikkansapitävyydestä ja siitä, milloin Sofia sai alkunsa, mainitessaan siitä, kuinka noin vuotta aiemmin Aleksi oli saapunut Hannan turvaksi mökille Jukan yllättävän työmatkan aikaan. Portisella oli Mooses-niminen koira.
Sivuhenkilöt > Pamela Johansson

Pamela Johansson (oikealta nimeltään Päivi Juppunen, es. Kirsti Väänänen, 1999) oli Ismo Laitelan hetken ihastus ja heillä oli lyhyt suhde. Pamela oli tyytymätön suhteeseen Ismon kanssa, koska Ismo kammosi sitoutumista. Loppujen lopuksi suhde päättyi siihen, kun Pamela petti Ismoa Martti Viljasen kanssa ja ilmoitti, että heidän suhteensa on ohi.
Sivuhenkilöt > Pasi Ruotsalainen

Pasi Ruotsalainen (es. Petri Manninen, 1999) on Aki Nikkisen entinen rikollistuttava, joka muun muassa myi Barbaariin alkoholia alle tukkuhintojen ja oli sekaantunut huumeiden salakuljetukseen Akin kanssa. Pasi oli Toni Veijalaisen liikekumppani, sillä hän sijoitti rahojaan osakkeisiin Tonin kautta. Pasia epäiltiin tuhopoltosta, koska hän sijoitti tuhopolttoa edeltävänä päivänä tietoturvayritykseen, jonka ainoa kilpailija menetti suunnitelmansa tulipalossa. Tulipalo johti Pasin osakkeiden arvon nousuun ja herätti poliisin kiinnostuksen. Pasi seurusteli Jenni Vainion kanssa ja kun Jenni tajusi Pasin rikollisen taustan hän tahtoi erota, Pasi raiskasi hänet. Lopulta Pasi joutui vankilaan uhkailtuaan Vainioilla ja jääden kiinni Tapani Pajun pidättämänä. Pasi ei esiintynyt sarjassa pidätyksen jälkeen, mutta uhkaili Jenniä vankilasta soitellen.
Sivuhenkilöt > Pentti Koura

Pentti Koura (es. Jukka Kärkkäinen, 1999) on Tyyne Puustisen murhaa yhdessä rikoskomisario Susanne Viidan ja rikostutkija Antero Tuppuraisen kanssa tutkinut poliisi.
Sivuhenkilöt > Pinja

Pinja on vuonna 2013 sarjassa esiintynyt henkilö. Hän työskenteli Majatalo Amandassa tarjoilijana ja oli muun muassa Heidi Aaltosen työkaveri.
Sivuhenkilöt > Piritta Salonius

Piritta Salonius (es. Maija Rissanen, 2016, 2017–2018, 2020, 2021) on terapeutti, joka saapui sarjaan auttaessaan Sebastian Vuorelaa ja myöhemmin Sergei Kuulaa. Sebastian ja Piritta päätyivät sänkyyn, kun Sebastian kävi uudelleen puhumassa ongelmistaan tälle. Joulukuussa 2017 poliisi Linda Eerikäinen kävi hänen vastaanotollaan. Selvisi, että Lindan isä Aaro Vaalanne ja Piritta tunsivat toisensa jo entuudestaan. Aaro käski Pirittaa puhumaan Lindalle niin, että tämä antaisi Aarolle anteeksi. Keskustelun seurauksena Aaro suuteli Pirittaa ja myöhemmin pari päätyi sänkyyn useamman kerran. Tammikuussa 2021 Susu Honkanen ja Miki Kajander kävivät hänen vastaanotollaan.
Sivuhenkilöt > Pekka Toroppa

Pekka Ilmari Toroppa (es. Juho Lehto, 2014) on mies, jota Iida Mustonen luuli isäkseen. Iida ei ollut missään tekemisissä isänsä kanssa lapsuudessaan, mutta Maria-äitinsä kuoleman jälkeen Iida halusi tietää kuka hänen isänsä on. Muutaman väärän henkilön jälkeen Janne löysi Pekan, vaikka Iida oli jo päättänyt lopettaa isänsä etsimisen. Iidan ja Pekan ensitapaamisen jälkeen he lähentyivät nopeasti. Iidan ja Jannen eron jälkeen Iida lähti Pekan mukana Asikkalassa sijaitsevalle mökille. Mökillä Pekka paljasti Iidalle, ettei hän olekaan Iidan isä vaan olevansa rakastunut tähän. Iidan yrittäessä paeta Pekka lukitsi hänet talonsa kellariin. Lopulta hän järjesti siellä itselleen ja Iidalle häät, josta Iida pakeni aiheuttamalla tulipalon heittämällä kuumat steariinit tämän naamalle ja kaatamalla kynttilän. Iida lukitsi oven lähtiessään. Myöhemmin selvisi, että palokunta oli onnistunut pelastamaan Pekan palavasta talosta ja Pekka joutui vankilaan.
Pekka esiintyi myös spin-off-sarjassa Young Girl, Dream Girl, missä hän paljastui Jannen hoitotädin Sirkan pojaksi. Kun Janne oli kavereiden kanssa isänsä mökillä, Sirkka oli vankilasta karanneen Pekan kanssa samassa juonessa ja piti Jannea, Iidaa sekä heidän kavereitaan mökillä vankina. Tilanne päätyi siihen, että Janne surmasi Pekan jousipyssyllä. Lopulta kaikki spin-off-sarjan tapahtumat paljastuivat Iidan uneksi eli Pekka ei todellisuudessa kuollut, vaan on edelleen vankilassa.
Sivuhenkilöt > Pete

Pete (es. Matti Simola, 1999) on sarjassa esiintynyt juoppo, joka asui tehdashallissa, jonne Silja Salin lähti etsimään kadonnutta Tommi Tiihosta. Siljan alettua uhkailemaan Peteä tämä vangitsi Siljan tehdashalliin, mutta päästi tämän lopulta pois. Myöhemmin Pete auttoi Siljaa löytämään Tommin, mutta kyseessä oli Peten vanhempi miespuolinen Tommi-niminen ystävä eikä Siljan etsimä Tommi.
Sivuhenkilöt > Pete Niiranen

Pete Niiranen (es. Teemu Palosaari 2006–2007) seurusteli hetken aikaa Katri Sievisen kanssa. Katri oli todella rakastunut Peteen, kunnes Pete raiskasi hänet heidän juututtua hissiin.
Sivuhenkilöt > Peter Grynqvist

Peter Grynqvist (es. Jouko Uusipaasto, 2009) oli galleristi ja Isabella Holmin tuttava hienostopiireistä. Peter oli suuri taiteen ystävä. Peter oli homoseksuaali ja iski silmänsä Kari Taalasmaahan, koska luuli Karia homoksi.
Sivuhenkilöt > Petri Simola

Petri Simola  (es. Esko Eerikäinen, 2022–2024) oli entinen potilas, jonka Kalle Laitela tapasi katkaisuhoidossa. Kalle oli Petrin kanssa sängyssä, joka johti myöhemmin heidän uudelleen tapaamiseen. He päätyivät menemään kihloihin. Kihlaus kuitenkin purkautui, koska Sampo Kaukovaara sabotoi Petrin retkahtamisen. He saivat sovittua, mutta kihlaus purkautui toistamiseen. He erosivat. Myöhemmin Kalle aikoi mennä naimisiin Sampon kanssa. Silloin Kalle törmää raitistuneeseen Petriin. Myöhemmin Kallelle selvisi, että Sampo huijasi Kallelta rahaa ja aiheutti Petrin retkahtamisen. Kalle kutsui Sampon ravintolaan, jotta Sampo voisi kertoa Petrille, mitä hän teki. Silloin katsojat näkevät Petrin paluun. Kalle ja Sampo päätyivät avioeroon. Sitten Kalle ja Petri päätyivät seurustelemaan. Kalle aikoi viedä Petrin ravintolaan, mutta Petrillä on hänelle yllätys. He kävelivät toiseen suuntaan, jossa sijaitsi sormuskauppa. Vuonna 2024 Petri alkoi Akin ja Henrikin kanssa myymään huumeita, kunnes Petri jäi kiinni ja Petri pakotti Akin antamaan hänelle 2 miljoonaa euroa. Petri aikoi paeta Suomesta. Petri ei saanut Kallea mukaansa ja Petri pakeni Suomesta yksin.
Sivuhenkilöt > Petra

Petra (es. Johanna Tukiainen, 2007) nähtiin sarjan yhdessä jaksossa Kentaurissa viettämässä iltaa Marin kanssa. Kyseessä on se Mari, joka halusi päästä julkisuuteen Seppo Taalasmaan avulla. Hän ja Petra yhdessä keskustelivat siitä, kumpi hurmaa Sepon ja päätyivät Mariin.
Sivuhenkilöt > Petra Kettunen

Petra Kettunen (es. Tarja Markus, 2009–2010, 2012) oli sarjassa vaihtelevasti vuosina 2009–2012 esiintynyt vanhempi johtajaylilääkäri. Kettunen oli Miika Mäkelän kollega. Hän piti Katariina Mäkelälle työhaastattelun ja Katariina pääsi töihin. Myöhemmin johtajaylilääkärin virkaan nousi Kettusen sijasta Kalle Laitela ja Kettunen jäi eläkkeelle.
Sivuhenkilöt > Petra Rinne

Petra Rinne (es. Vera Kiiskinen, 2000–2001) oli Aleksi Salinin mielenterveysongelmista kärsinyt tyttöystävä, joka kidnappasi Sofian. Kidnappauksen yhteydessä Jukka, Hanna ja Aleksi lähtivät hänen perään autolla mutta Petran auto suistuu tieltä ja hän menehtyy saamiinsa vammoihin. Petra oli tutustunut Salinien perheeseen jo keskolassa, jossa ennenaikaisesti raskausmyrkytyksen seurauksena syntynyt Sofia oli ollut hoidossa ja Petra oli hoitanut häntä.
Sivuhenkilöt > Petteri Virtanen

Petteri Virtanen (es. Markku Pajurinen, vaihtelevasti vuosina 2003–2010) oli yksi Stellans-ketjun omistajista, joka vieraili sarjassa ajoittain eikä ollut siis vakituinen hahmo. Vuonna 2007 hän kävi huomauttamassa Seppo Taalasmaata siitä, että kauppaa tulee pitää auki kauppaketjun laatimien aukioloaikojen mukaisesti eikä kauppaa voi sulkea milloin huvittaa, saatuaan asiakaspalautetta aiheesta. Myöhemmin, kun Salla Laitela riehui Stellansissa heittelemällä mandariineja, yksi mandariini osui Petteriin.
Sivuhenkilöt > Pertti ”Vemmu” Pihlaja

Pertti ”Vemmu” Pihlaja (es. Sami Lanki, 2000) oli seksuaalirikollinen ja Aki Nikkisen sellikaveri. Vemmu ihastui Jenni Vainioon löydettyään Akin tavaroista tämän valokuvia. Hän työskenteli Barbaarissa. Hän yritti kaapata Ismon valinnassa asioineen Jennin ja uhkasi pistoolilla Ismoa, mutta Kalle Laitela onnistui tainnuttamaan Vemmun. Pian Vemmu joutui takaisin vankilaan.
Sivuhenkilöt > Piia Neuvonen

Piia Neuvonen (es. Mona Kortelampi, 2011) on sarjassa vuonna 2011 esiintynyt psykologi, joka tutki Severiä.
Sivuhenkilöt > Pipsa Tiilikainen

Pipsa Tiilikainen (es. Nina Jääskeläinen, 2005–2006) työskenteli kuntosalilla kunto-ohjaajana. Hänellä oli lyhyt suhde Ismo Laitelan kanssa.
Sivuhenkilöt > Puli

Puli (es. Antti Ahtinen, vaihtelevasti vuosina 2007–2008) oli peluri ja alkoholisti, joka osallistui Ismo Laitelan kanssa samoihin pokeripeleihin yömajalla ja uhkaili siellä Ismoa pelikavereiden kanssa. Seuraavana aamuna Ismo yritti varastaa yömajalla Pulin rahat ja lopulta Puli pahoinpiteli Ismoa kaveriporukalla. Sittemmin Puli osti Sofia Salinille viinaa.
Sivuhenkilöt > Pupu

Pupu (es. Tuomas Happo, 2016–2020) oli Dahlia Mustavaaran miespalvelija.  Hän oli myös huumebisnestä pyörittävä rikollinen ja keväällä 2020 Pupu joutui vankilaan rikostensa takia.
Sivuhenkilöt > Päivikki Helander

Päivikki Helander (es. Sinikka Moilanen, 2000, 2001) oli Sakun, Kallen, Chiqin ja Miian silloisen koulun rehtori, josta käytettiin yleisesti nimitystä Helander. Saku kutsui tätä myös natsi-Helanderiksi eikä tullut toimeen tämän kanssa. Saku myös potkaisi suutuspäissään Helanderin autosta ikkunan rikki ja myöhemmin vahingossa rikkoi samaisesta autosta takavalon. Saku jäi kiinni teostaan, mutta pelastaakseen Sakun pinteestä paikalle sattunut Miia tekeytyi syylliseksi eikä tapauksesta koitunut kellekään mitään seurauksia. Näiden tapausten lisäksi Helander otti Miian syksyllä 2001 puhutteluun, sillä luuli tämän käyttävän huumeita Ken Ojalan puheiden ja Miian sekavan käytöksen takia. Lopulta selvisi, että Miian sekava käytös johtui Miian migreeni- ja huimauskohtauksista, jotka taas johtuivat Miian aivokasvaimesta.
Sivuhenkilöt > Raivo Vihkama

Raivo Vihkama (es. Antero Nieminen, 2003) oli hämärämies, joka teki Toni Veijalaisen kanssa pimeää bisnestä. Myös Camilla Mustavaara oli hänen kuvioissa mukana. Toni oli velkaa Raivolle suuria summia. Raivo uhkasi tappaa Tonin lukuisia kertoja. Toni ei maksanut Raivon ja muiden rikollisten vaatimaa summaa, näin ollen Raivo miehineen hukutti Tonin.
Sivuhenkilöt > Rami Hirvonen

Rami Hirvonen (es. Jussi Ollila, 2001) oli Miia Laitelan tuttu, jonka Miia tapasi asuessaan hetken aikaa Lontoossa. Rami kuvitteli Miian olevan kiinnostunut hänestä enemmän kuin ystävänä ja rupesi soittelemaan Miialle parin tunnin välein ja seurailemaan tätä. Miia sai tarpeekseen Ramin ahdistelusta ja palasi Suomeen, mutta mies seurasi tätä Suomeen saakka. Rami oli jo kerran aiemmin heittäytynyt väkivaltaiseksi ja Miia pelkäsi Ramia eikä uskaltanut liikkua yksin kotinsa ulkopuolella. Miia lukittautui jopa häkkivarastoon ettei Rami saisi tyttöä kiinni. Miian suuri rakkaus, Saku Salin, sai Miian pelastettua Ramin ja lopulta Rami luovutti Miian suhteen Sakun ja Miian alettua seurustella, tosin loppuajan he vain esittivät Ramille olevansa yhdessä, koska heillä oli keskinäisiä riitoja, mutta Saku halusi suojella Miiaa Ramilta.
Sivuhenkilöt > Rami Markkanen

Rami Markkanen (es. Juha-Sakari Hippi, 2023–2024) on Susun ex-mies, jonka hän tapasi paettuaan Noel Axelssonia Keravalle. Susu valehteli Ramille olevansa Pauliina Lahti eikä kertonut mitään aikaisemmasta elämästään. Susun salaisuus meinasi paljastua, kun he olivat yhdessä Kreetalla, kun heidän hotellihuoneensa naapurissa olivat myös häämatkalla olleet Sampo Kaukovaara ja Kalle Laitela sekä Ismo Laitela. Kun Sampo ja Kalle päätyivät sattumalta Ramin baariin ja totuus Sususta paljastui, Rami jätti Susun. Rami saapui kuitenkin myöhemmin Helsinkiin toiveenaan saada Susu takaisin Noelin avulla. Noel käski Ramia pitämään Susun kaukana Danielasta.
Sivuhenkilöt > Ramona Moriha

Ramona Moriha (es. Nina Mamila, 2008) tutustutti Ami Vainion meditaation pariin. Kun Amin poika Niko Vainio ja tämän ystävä Oona Kiviranta näkivät Amin juttelevan Ramonan kanssa, he luulivat, että Ramona on Amin uusi tyttöystävä. Lopulta paljastui, että Ramona ohjaa ryhmää, jonka kanssa Ami kävi meditoimassa läheisessä puistossa. Myöhemmin Ramona pyysi Amia lähtemään ryhmän mukana Thaimaahan perustamaan henkisen kehityksen yhteisöä. Aluksi Amin vastaus oli kieltävä, mutta myöhemmin keväällä 2008 hän päätti muuttaa Thaimaahan ryhmän kanssa.
Sivuhenkilöt > Rampe

Rampe (es. Sami Haavisto, 2014) oli sarjassa esiintynyt rikollinen ja Sergei Kuulan vanha tuttu, joka houkutteli ja jopa uhkaili Sergeitä tekemään yhteistyötä.
Sivuhenkilöt > Rasmus

Rasmus (es. Miro Tuomi, 2007–2008) oli Niko Vainion, Oona Kivirannan, Sofia Salinin ja Joonatan Sievisen luokkalainen. Hän kiusasi Nikoa siitä, että tämä melkein hukkui uintiharjoituksissa. Rasmus oli ikään kuin kiusaajajengin ”johtaja”, joka sai muut mukaan kiusaamiseen. Hän osallistui myös itse fyysiseen kiusaamiseen, kuten Nikon uittamiseen vessanpöntössä.
Sivuhenkilöt > Rauni Koivukuja

Rauni Koivukuja (es. Karoliina Kudjoi, 1999–2001) oli luterilaisen kirkon pastori, joka seurusteli Ismo Laitelan kanssa. Rauni tapasi Ismo Laitelan ollessaan vihkimässä Jukka ja Hanna Salinia. Suhteen johtaessa kihlautumiseen iloinen Rauni alkoi suunnitella kirkkohäitä. Esille nousi Ismon usko Jumalaan; tämä kovia kokenut, muun muassa vaimonsa syöpään menettänyt mies ei ollut uskossaan Raunin tavoin vahva. Tämä vaikeutti omalta osaltaan parin elämää. Suhteestaan Ismoon epävarma Rauni lähti pian lähetystyöhön Angolaan.
Angolassa Rauni rakastui toiseen lähetystyöntekijään. Suhde kaksikon välillä ehti kuitenkin niin pitkälle, että Rauni halusi purkaa kihlauksensa Ismon kanssa ja lähetti kihlasormuksen hänelle takaisin Suomeen. Ennen kuin Ismo ehti vastaanottaa kirjettä, oli Rauni muuttanut mieltään ja palasi Suomeen. Yritettyään kiivaasti salata suhteensa toiseen mieheen Rauni joutui kuitenkin paljastamaan kaiken Ismolle, joka vakuutti ymmärtävänsä ja tunnusti hänkin pettäneensä Raunia. Tietämättä Ismon valehdelleen Rauni jätti tämän. Rauni kuuli totuuden naiselta, jonka kanssa Ismo muka oli häntä pettänyt.
Rauni ja Ismo päättivät yrittää uudemman kerran ja aloittaa puhtaalta pöydältä. Ismo oli innokas hankkimaan lapsia, mutta aiemmassa avioliitossaan sitä epätoivoisesti yrittänyt Rauni ei halunnut enää käydä läpi samaa tuskaa. Ismo löi Raunia nähtyään kuvan Angolan rakkaasta, Lucienista, joka oli tummaihoinen eikä Ismo voinut sietää sitä. Rauni sai tarpeekseen ja jätti Ismon, joka vielä viimeisenä oljenkortenaan turvautui esittämään itsetuhoista. Ismo jätti Raunille lappusen, jossa kertoi tekevänsä itsemurhan. Huolestunut Rauni löysi Seppo Taalasmaan avulla Ismon, joka seisoi sillankaiteella. Yhdessä he ”saivat” Ismon luopumaan aikeistaan. Myöhemmin Ismo uskoutui Sepolle juonestaan. Rauni ja Ismo palasivat yhteen ja Ismo aloitti jälleen puheet perheen perustamisesta ja omakotitalon hankkimisesta maaseudulta. Rauni yritti sinnitellä paineidensa kanssa, mutta lopulta Ismon vaihdettua heidän Pihlajakadun asuntonsa Keravan omakotitaloon hän päätti erota Ismosta lopullisesti ja poistui sarjasta. Rauni muutti Poriin, jossa oli avoinna sijaisen paikka seurakunnassa. Myöhemmin selvisi, että Rauni oli palannut lähetystyöhön Afrikkaan, eikä siksi päässyt Miian hautajaisiin.
Sivuhenkilöt > Rauno Saarinen

Rauno Saarinen (es. Frans Isotalo, 2010) omisti silloisen dAmDaM-kahvilan. Myöhemmin hänen vanha tuttu Sergei Kuula osti kahvilan häneltä ja alkoi pyörittää siinä samalla huumekauppaa. Sergein jouduttua vankilaan, kahvilan osti siellä työskentellyt Jiri Viitamäki ja muutti kahvilan nimen Cafe Mooseksi.
Sivuhenkilöt > Reijo Uimonen

Reijo Uimonen, useimmiten pelkästään Uimonen (es. Timo-Pekka Sirviö, 2017, 2019), oli autokauppias ja rikollinen, jonka kanssa Kari Taalasmaalla oli yhteisiä liiketoimia. Alun perin Uimonen nähtiin sarjassa vuonna 2017, kun hän myi Talelle ja Sannille käytetyn auton ylihintaan huijaten heitä. Vuonna 2019 Uimonen saapui korjauttamaan autoaan Taalasbiiliin, ja tarjosi Karille työtä – Karin tulisi säätää Uimosen myymien autojen matkamittarilukemaa alaspäin, jotta autoista saisi paremman hinnan. Kari päätti suostua tarjoukseen, sillä Taalasbiilillä meni tuolloin taloudellisesti huonosti. Matkamittareiden säätämisessä Karilla oli apuna hänen tuolloinen naisystävänsä Lola Vinberg, jonka tietoteknisillä taidoilla Taalasbiili sai säädettyä myös digitaalisten matkamittareiden lukemaa alaspäin.
Karin petettyä Lolaa Linda Eerikäisen kanssa Lola lopetti suhteensa Kariin ja sanoutui irti myös heidän yhteisistä liiketoimistaan. Tämä johti siihen, ettei Kari saanut toimitettua Uimoselle tämän autoja, ja Uimosen autobisnes loppui. Kostoksi tästä Uimonen ja joukko muita rikollisia tulivat Taalasbiilille ja hakkasivat Karin sairaalakuntoon. Taalasbiili lopetti toimintansa hetkeksi, mutta avasi ovensa myöhemmin uudelleen. Uimonen saapui Taalasbiiliin, muistutti Karin olevan hänelle edelleen velkaa ja kiristi tämän mukaan huumebisnekseen – Uimonen yhdessä rikoskumppaneidensa kanssa salakuljetti Suomeen huumeita autojen rakenteisiin kätkettyinä, ja Karin tuli purkaa huumelastit pois autojen rakenteista.
Sallan piileskellessä Ismoa Taalasbiilissä, tämä tönäisi vahingossa hyllyltä kumoon öljykanisterin. Öljy valui roskapönttöön jonne Kari oli kätkenyt huumepaketin, ja paketin sisältö meni pilalle. Kari yritti peitellä tapahtunutta Uimoselta mahdollisimman kauan, mutta Uimonen kävi kärsimättömäksi ja kaappasi Benjaminin ja Severin saadakseen huumelastinsa. Benjamin ja Severi pääsivät pakoon Annan avustuksella. Kari ja Benjamin piileskelivät Uimosta Taalasmaiden asunnossa, kunnes Uimonen murtautui asuntoon sisään. Uimonen uhkasi ampua Benjaminin päähän naulapyssyllä, mutta käsirysyn aikana Uimonen sai sydänkohtauksen ja lyyhistyi elottomana lattialle. Uimosen rikostovereille Kari sai uskoteltua, että Uimonen oli varastanut pilalle menneen huumelastin itselleen, ja että Kari ei ole nähnyt koko lastia.
Sivuhenkilöt > Reima Syvärinen

Reima Syvärinen (es. Pertti Roisko, 2004, 2005) omisti Vantaalla sijaitsevan Syväri-nimisen baarin, jossa Katja Vainio oli jonkin aikaa töissä. Katja ei halunnut perheensä löytävän itseään, ja Reima suojeli ystävänsä salaisuutta. Lopulta Katja palasi takaisin kotiin ja Reima jäi pyörittämään baariaan. Myöhemmin hänet nähtiin lyhyesti Ullan ja Sepon käydessä tanssimassa Reiman järjestämissä nostalgisissa levytansseissa.
Sivuhenkilöt > Reino

Reino oli sarjassa vuonna 2013 esiintynyt henkilö. Hän oli Larin isän Ilkan työkaveri ja Lotan isä.
Sivuhenkilöt > Repe Suorsa

Repe Suorsa (es. Jan Fyhr, 2000) oli Kalle Laitelan tuttu, joka maksoi Kallelle rahaa heidän yhdessä viettämistään öistä.
Sivuhenkilöt > Rikoskonstaapeli Hyttinen

Rikoskonstaapeli Hyttinen (es. Juha Poikela, 2009, 2011–2012) oli sarjassa vaihtelevasti esiintynyt poliisi. Hän kuulusteli Sebastian Vuorelaa, joka löysi Aino Kaukovaaran merenrannalta. Lisäksi hän tutkii muun muassa Kentaurin räjähdystä ja Maria Mustosen yliajoa. Hän oli myös Antti Polvijärven työkaveri.
Sivuhenkilöt > Risto Väisänen

Risto Väisänen (es. Pekka Räty, 2024) on terapeutti, jonka vastaanotolla Aaro Vaalanne kävi muistin palautumisen jälkeen.
Myöhemmin hän kuitenkin muutti ulkomaille ja Aarolla aloitti uusi terapeutti.
Sivuhenkilöt > Ritva Ryynänen

Ritva Ryynänen (es. Rinna Paatso, 2020) on Ismo Laitelan Enossa sijaitsevan lapsuudenkodin naapuri.